To mænd i toget truede en anden passager med tæv, og den 23-årige passager flygtede ud og låste sig inde på togvognens toilet, skriver nordjyske.dk. Fra toilettet ringede den 23-årige mand via mobil til politiet, som fik stoppet toget ved Tornby Station nord for Hjørring. Her blev de to mænd anholdt. Den 23-årige har tidligere vidnet mod en af de to mænd, som ville tæve ham. Derfor sigtes mændene for trusler mod et vidne, og nu overvejer politiet at kræve dem varetægtsfængslet ved et grundlovsforhør, skriver nordjyske.dk. De to anholdte mænd er 28 og 33 år.

Opsummering:
Sent onsdag aften opstod der panik i et tog mellem Hirtshals
og Hjørring i Nordjylland.